
KĖDAINIŲ RAJONO SAVIVALDYBĖS TARYBA

[bookmark: _Hlk500506817][bookmark: _Hlk161316579]SPRENDIMAS
DĖL KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATŲ PATVIRTINIMO

2024 m. kovo 29 d. Nr. TS-26
Kėdainiai

Vadovaudamasi Lietuvos Respublikos vietos savivaldos įstatymo 6 straipsnio 2 ir 31 punktais, 15 straipsnio 2 dalies 29 punktu, Lietuvos Respublikos rinkliavų įstatymo 11 straipsnio 1 dalies 8 punktu, 12 straipsnio 1 punktu, Lietuvos Respublikos atliekų tvarkymo įstatymo 302 straipsnio 3 ir 4 dalimis, Lietuvos Respublikos Vyriausybės 2013 m. liepos 24 d. nutarimo Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“ 1 punktu, Kėdainių rajono savivaldybės taryba   n u s p r e n d ž i a:
1. Patvirtinti Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatus (pridedama).
2. Pripažinti netekusiu galios Kėdainių rajono savivaldybės tarybos 2020 m. vasario 28 d. sprendimą Nr. TS-7 „Dėl Kėdainių rajono savivaldybės metinės vietinės rinkliavos už komunalinių atliekų surinkimą ir tvarkymą nuostatų tvirtinimo“.
3. Šis sprendimas įsigalioja nuo 2024 m. balandžio 1 d.



Savivaldybės meras						                                 Valentinas Tamulis												             

Kėdainių rajono savivaldybės tarybos 
2024 m. kovo 29 d. sprendimu Nr. TS-26


KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ NUOSTATAI

I SKYRIUS
BENDROSIOS NUOSTATOS

1. Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatai (toliau – Nuostatai) reglamentuoja vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – Vietinė rinkliava) mokėtojų registro sudarymą, Vietinės rinkliavos apskaičiavimą, Vietinės rinkliavos surinkimą iš atliekų turėtojų, nesumokėtos Vietinės rinkliavos išieškojimą, apskaitą ir administravimą.
1. Šie nuostatai parengti vadovaujantis Lietuvos Respublikos vietos savivaldos įstatymu, Lietuvos Respublikos rinkliavų įstatymu, Lietuvos Respublikos atliekų tvarkymo įstatymu, Lietuvos Respublikos Vyriausybės 2013 m. liepos 24 d. nutarimu Nr. 711 „Dėl Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžio nustatymo taisyklių patvirtinimo“, Lietuvos Respublikos aplinkos ministro 2012 m. lapkričio 20 d. įsakymu Nr. D1-950 ,,Dėl Komunalinių atliekų turėtojų registravimo tvarkos aprašo patvirtinimo“, Lietuvos Respublikos aplinkos ministro 2013 m. vasario 20 d. įsakymu Nr. D1-150 ,,Dėl Nekilnojamojo turto objektų, kurių savininkas arba įgalioti asmenys privalo mokėti nustatytą rinkliavą arba sudaryti komunalinių atliekų tvarkymo paslaugos teikimo sutartį, rūšių sąrašo patvirtinimo“, Kėdainių rajono savivaldybės komunalinių atliekų tvarkymo taisyklėmis. 
2. Vietinė rinkliava nustatoma visiems Kėdainių rajono savivaldybės (toliau – Savivaldybė) komunalinių atliekų turėtojams, Savivaldybės teritorijoje nuosavybės teise valdantiems nekilnojamojo turto objektus, kurie suskirstyti į nekilnojamojo turto objektų kategorijas (Metodikos 1 priedas).
3. Nuostatai galioja visoje Savivaldybės teritorijoje. 

II SKYRIUS
PAGRINDINĖS SĄVOKOS

4. Nuostatuose naudojamos šios sąvokos:
4.1. Komunalinės atliekos – mišrios ir atskirai surinktos buitinės (buityje susidarančios) atliekos, įskaitant popieriaus ir kartono, stiklo, metalų, plastiko, biologines, medienos, tekstilės, pakuočių, elektros ir elektroninės įrangos, baterijų ir akumuliatorių, taip pat stambiąsias atliekas, įskaitant čiužinius ir baldus, ir atliekos, surinktos iš kitų šaltinių, kai jos savo pobūdžiu ar sudėtimi yra panašios į buitines atliekas. Prie komunalinių atliekų nepriskiriamos gamybos, sveikatos priežiūros veikloje susidarančios atliekos, žemės ūkio, miškininkystės, žvejybos, septikų, taip pat kanalizacijos ir nuotekų valymo atliekos, įskaitant nuotekų dumblą, eksploatuoti netinkamos transporto priemonės ir statybinės atliekos.
4.2. Komunalinių atliekų turėtojas – fizinis ar juridinis asmuo (individualios namų valdos savininkas, buto savininkas (arba daugiabučių namų savininkų bendrija bei būsto eksploatavimo įmonė (daugiabučių namų administratorius), sodo ar garažo valdos savininkas (arba sodų ir garažų bendrija), įmonė, įstaiga ir organizacija), kuris turi komunalinių atliekų bei yra apmokestintas Vietine rinkliava.
4.3. Komunalinių atliekų tvarkymo paslauga – viešoji paslauga, apimanti komunalinių atliekų surinkimą, vežimą, naudojimą, šalinimą, šių veiklų organizavimą, stebėseną, šalinimo vietų vėlesnę priežiūrą.
4.4. Vietinė rinkliava – tai Savivaldybės tarybos sprendimu už komunalinių atliekų surinkimą iš komunalinių atliekų turėtojų ir jų tvarkymą nustatyta privaloma įmoka, galiojanti Savivaldybės teritorijoje, kurią kiekvienas komunalinių atliekų turėtojas privalo sumokėti šiuose Nuostatuose nustatyta tvarka.
4.5. Vietinės rinkliavos mokėtojas  – komunalinių atliekų turėtojas, fizinis ar juridinis asmuo, valdantis nekilnojamąjį turtą, naudojantis jį ar juo disponuojantis (išskyrus žemės sklypus) Savivaldybės teritorijoje, privalantis mokėti Vietinę rinkliavą – naudojamo nekilnojamojo turto objekto savininkas arba nekilnojamojo turto objekto savininko atstovas pagal įstatymą, arba nekilnojamojo turto objekto savininko įgaliotas asmuo, arba daugiabučio namo butų ir kitų patalpų savininkų bendrija, individualių gyvenamųjų namų savininkų bendrija, garažų savininkų bendrija, sodininkų bendrija ar kita bendrija, bendrojo naudojimo objektų administratorius, arba, esant butų arba kitų patalpų savininkų raštu įformintam susitarimui, asmenys, sudarę Civiliniame kodekse nurodytas jungtinės veiklos sutartis bendrosios dalinės nuosavybės teisei įgyvendinti (toliau – įgalioti asmenys).
4.6. Nekilnojamojo turto objektai – pastatai su priklausiniais ir (ar) priskirtais naudoti žemės sklypais ar be jų, kitos patalpos, nepaisant registracijos nekilnojamojo turto registre.
4.7. Netinkami naudoti nekilnojamojo turto objektai – vadovaujantis šiuose Nuostatuose nustatyta tvarka pripažinti netinkamais naudoti nekilnojamojo turto objektai.
4.8. Vietinės rinkliavos administratorius (toliau – Administratorius) – Kėdainių rajono savivaldybės administracija.
4.9. Nekilnojamojo turto plotas – Nekilnojamojo turto registre kaip bendrasis įregistruotas nekilnojamojo turto vieneto plotas.
4.10. Individualus namas – atskiras gyvenamasis namas, kuriame įrengti ne daugiau kaip du butai, su priklausiniais ir (ar) priskirtais naudoti žemės sklypais ar be jų.
4.11. Daugiabutis namas – trijų ir daugiau butų gyvenamasis namas, kuriame įrengti trys ir daugiau atskiriems savininkams priklausantys butai su gyvenamosiomis ir (ar) su negyvenamosiomis patalpomis.
4.12. Bendro naudojimo konteineriai – kelių juridinių ir (ar) fizinių asmenų (Vietinės rinkliavos mokėtojų) bendrai naudojami komunalinių atliekų surinkimo konteineriai. 
4.13. Individualūs konteineriai – juridiniam ar fiziniam asmeniui (komunalinių atliekų turėtojui) individualiai priskirti ir jų naudojami komunalinių atliekų konteineriai, į kuriuos komunalines atliekas šalina tik konkretus komunalinių atliekų turėtojas.
4.14. Kitos Nuostatuose vartojamos sąvokos suprantamos taip, kaip jos apibrėžtos teisės aktuose. 

III SKYRIUS
VIETINĖS RINKLIAVOS MOKĖTOJAI IR JŲ REGISTRAVIMAS

5. Vietinė rinkliava (susidedanti iš dviejų dedamųjų – pastoviosios ir kintamosios), nustatoma visiems Savivaldybės komunalinių atliekų turėtojams.
6. Vietinės rinkliavos mokėtojų registravimą organizuoja ir tvarko Administratorius, vadovaudamasis šiais Nuostatais.
7. Administratorius privalo sukurti, administruoti ir, esant reikalui, tobulinti ar atnaujinti Savivaldybės komunalinių atliekų turėtojų registro (toliau – Registras) duomenų bazę.
8. Administratoriaus registro duomenų bazėje registruojami ir tvarkomi šie duomenys apie Vietinės rinkliavos mokėtojus:
8.1. Asmens, kuriam Savivaldybės teritorijoje nuosavybės teise priklauso nekilnojamojo turto objektai ar kuris kitu pagrindu teisėtai valdo ar naudoja šiuos objektus vardas, pavardė arba juridinio asmens pavadinimas.
8.2. Vietinės rinkliavos mokėtojo identifikavimo kodas.
8.3. Nekilnojamojo turto unikalus numeris, adresas, pagrindinė naudojimo paskirtis.
8.4. Gyvenamosios paskirties objektų, kuriems aptarnauti naudojami individualūs konteineriai, adresas, gyventojų skaičius, naudojamų konteinerių paskirtis, skaičius, dydis (talpa) ir tuštinimo dažnis, komunalinių atliekų turėtojui suteikta ar komunalinių atliekų turėtojo turima kompostinė. 
8.5. Negyvenamosios paskirties objektų (naudojamų tiek juridinių asmenų, tiek gyventojų), kuriems aptarnauti naudojami individualūs konteineriai, adresas, darbuotojų skaičius, naudojamų konteinerių paskirtis, skaičius, dydis (talpa) ir tuštinimo dažnis, komunalinių atliekų turėtojui suteikta ar komunalinių atliekų turėtojo turima kompostinė.
8.6. Gyvenamosios paskirties objektų, kuriems aptarnauti naudojami bendro naudojimo konteineriai, adresas, gyventojų skaičius, komunalinių atliekų turėtojui suteikta ar komunalinių atliekų turėtojo turima kompostinė.
8.7. Negyvenamosios paskirties objektų (naudojamų tiek juridinių asmenų, tiek gyventojų), kuriems aptarnauti naudojami bendro naudojimo konteineriai, adresas, darbuotojų skaičius.
8.8. Kiti duomenys, kurie būtini Vietinei rinkliavai administruoti (būtini Registro duomenų bazės sudarymui ir jos valdymui). 
9. Komunalinių atliekų turėtojų pateiktus prašymus ir kitus klausimus dėl jų registravimo Registro duomenų bazėje nagrinėja Administratorius.
10. Į Registro duomenų bazę taip pat įtraukiami (nurodant adresą, paskirtį ir kt. duomenis) Netinkami naudoti nekilnojamojo turto objektai. Jeigu gaunama VĮ Registrų centro pažyma apie tokio nekilnojamojo turto išregistravimą, objektas išbraukiamas iš Registro duomenų bazės. 
11. Administratoriui gavus informaciją apie gyvenamosios paskirties objekto savininko mirtį, nuo įvykusio fakto stabdomas šio nekilnojamojo turto objekto Vietinės rinkliavos kintamosios dalies skaičiavimas, jeigu objekte nėra kitų gyvenančių asmenų. Naujam nekilnojamojo turto savininkui (naudotojui) perkeliama ir likusi nesumokėta buvusio (mirusio) savininko skola.
12. Administratorius Registrui būtinus duomenis tvarko jų įregistravimo, administravimo, visuotinės komunalinių atliekų tvarkymo paslaugos teikimo kokybės stebėsenos ir kontrolės vykdymo bei paslaugų kainos nustatymo tikslais vadovaudamasis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitais teisės aktais, reglamentuojančiais asmens duomenų apsaugą.

IV SKYRIUS
INFORMACIJOS, BŪTINOS REGISTRUI SUDARYTI IR VALDYTI, TEIKIMAS, ATNAUJINIMAS IR TIKSLINIMAS

13. Vietinės rinkliavos mokėtojų registravimo tikslais, Administratorius, nustatyta tvarka naudojasi VĮ Registrų centro, Savivaldybės ir kitų subjektų turimais duomenimis, reikalingais Registrui ir Vietinei rinkliavai administruoti. 
14. Administratoriaus prašymu papildomus duomenis turi pateikti visi Vietinės rinkliavos mokėtojai, jeigu šie duomenys būtini Registro duomenų bazės sudarymui ir jo valdymui. 
15. Registro duomenys atnaujinami kiekvieną mėnesį iki einamojo mėnesio 15 d., paaiškėjus naujoms faktinėms aplinkybėms arba Vietinės rinkliavos mokėtojui pateikus informaciją Administratoriui. 
16. Asmenys, nekilnojamąjį turtą valdantys bendrosios nuosavybės teise, laikomi vienu Vietinės rinkliavos mokėtoju. 
17. Sodų valdų savininkams, kurių du ar daugiau sklypų ribojasi tarpusavyje kraštine/kraštinėmis, vietinė rinkliava skaičiuojama kaip už vieną sodo valdą.
18. Sodų valdų savininkams, kurių sodo valdoje yra deklaravusių gyvenamąją vietą asmenų, Vietinė rinkliava skaičiuojama tik už gyvenamosios paskirties objektą.
19. Jeigu gyvenamosios paskirties objekte faktinis gyventojų skaičius yra mažesnis nuo apmokestintų Vietinės rinkliavos kintamąja dedamąja gyventojų skaičiaus, šio objekto savininkas ar jo įgaliotas asmuo turi teisę pateikti asmenų skaičiaus bute ar individualiame gyvenamajame name deklaraciją (deklaracijos forma pateikiama šių Nuostatų 3 priede), kuri suteikia teisę nemokėti Vietinės rinkliavos kintamosios dedamosios už faktiškai negyvenančius nekilnojamojo turto objekte fizinius asmenis.
20. Sprendimus dėl gyventojų skaičiaus keitimo, šių Nuostatų 20 punkte nurodytu atveju, vadovaujantis Administratoriaus nustatyta tvarka, priima Administratoriaus direktorius arba jo įgalioti asmenys. 
21. Juridiniai asmenys iki einamųjų metų sausio 15 d. deklaruoja faktiškai nekilnojamojo turto objektuose, kuriems skaičiuojama Vietinė rinkliava, dirbančių darbuotojų skaičių ir teikia informaciją apie darbuotojų pasiskirstymą nekilnojamojo turo objektuose pagal jų paskirtį, kaip numatyta šių Nuostatų 25 punkte. Juridiniai asmenys darbuotojų skaičių gali tikslinti metų eigoje, pasikeitus faktinėms aplinkybėms (sumažintas ar padidintas darbuotojų skaičius, asmuo išėjo vaiko priežiūros atostogų ar sugrįžo iš jų; pagal darbo sutartį darbuotojo darbo vieta yra nuotolinė arba ne Kėdainių rajone; asmuo dirba transporto įmonėje ir pagal darbo pobūdžio santykius su darbdaviu, daugiau nei pusę darbo laiko praleidžia išvykęs į užsienį ir pan.), kartu pateikdami tai įrodančius dokumentus.   
22. Vietinės rinkliavos mokėtojai, kurie naudojasi individualiais mišrių komunalinių atliekų konteineriais, naudojamų mišrių komunalinių atliekų konteinerių skaičių ir dydį (tūrį) gali tikslinti pagal poreikį Kėdainių rajono savivaldybės komunalinių atliekų tvarkymo taisyklėse nustatyta tvarka. Vietinės rinkliavos mokėtojas, kuriam negyvenamosios paskirties objektams Vietinė rinkliava skaičiuojama pagal faktiškai naudojamų mišrių komunalinių atliekų konteinerių skaičių, dydį (tūrį) ir ištuštinimo dažnumą, susimažinti naudojamų mišrių komunalinių atliekų konteinerių skaičių ir dydį (tūrį) ar pasirinkti retesnį ištuštinimo dažnumą gali tuomet, jei rūšiuoja komunalines atliekas ir pateikia komunalinių atliekų rūšiavimą pagrindžiančius dokumentus ar kitus įrodymus (pavyzdžiui, turi priskirtus pakuočių atliekų ir kitų antrinių žaliavų rūšiavimo konteinerius, kompostuoja biologines atliekas jų susidarymo vietoje, pateikia sutartis dėl gamybinių atliekų perdavimo šias atliekas tvarkančioms įmonėms, sutartis dėl maisto ir virtuvės atliekų perdavimo atliekas tvarkančioms įmonėms ar gyvūnų šėrimui ir pan.). Namų ūkis gali naudotis 120 l mišrių komunalinių atliekų konteineriu, jeigu jame gyvena ne daugiau kaip 2 asmenys.
23. Administruojant Vietinę rinkliavą darbuotojams priskiriami asmenys, dirbantys pagal darbo sutartį, individualios veiklos pažymą, verslo liudijimą, valstybės tarnautojai. Kai nekilnojamojo turto objekte veiklą vykdo mažoji bendrija, darbuotojams prilyginami ir mažosios bendrijos vadovas bei kiti bendrijos nariai, dirbantys pagal civilinę (paslaugų) sutartį. 
24. [bookmark: _Ref160811433]Tuo pačiu adresu ar teritorijoje esančius negyvenamosios paskirties nekilnojamojo turto objektus nekilnojamojo turto objektų kategorijai Administratorius priskiria pagal vyraujančią nekilnojamojo turto paskirtį. Vietinės rinkliavos mokėtojas turi teisę raštu kreiptis į Administratorių ir darbuotojus priskirti atitinkamiems skirtingų paskirčių nekilnojamojo turto objektams.

V SKYRIUS
VIETINĖS RINKLIAVOS DYDŽIO NUSTATYMAS

25. Už Vietinės rinkliavos dydžių apskaičiavimą atsakingas Administratorius. 
26. Vietinės rinkliavos dydžiai apskaičiuojami pagal Vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžių nustatymo metodiką (toliau – Metodika), pateiktą šių Nuostatų 1 priede.
27. Vadovaujantis Metodika apskaičiuoti Vietinės rinkliavos dydžiai pateikti šių Nuostatų 2 priede.
28. Apskaičiuodamas Vietinę rinkliavą, Administratorius naudojasi Registro duomenų baze ir kita reikalinga informacija. Pagrindinė informacija, susijusi su Vietinės rinkliavos dydžių nustatymu ir taikymu, yra viešai prieinama.
29. Savivaldybės administracija nustatyta tvarka teikia Vietinės rinkliavos dydžių nustatymo projektą tvirtinti Savivaldybės tarybai. 
30. Vietinės rinkliavos dydžius, susidedančius iš dviejų dedamųjų – pastoviosios ir kintamosios, tvirtina Savivaldybės taryba:
30.1. Vietinės rinkliavos pastovioji dedamoji nustatoma visiems Savivaldybės teritorijoje esančių nekilnojamojo turto objektų savininkams, nekilnojamojo turto objektų savininkų atstovams, nekilnojamojo turto objektų naudotojams arba kitiems asmenims, kaip nustatyta Lietuvos Respublikos atliekų tvarkymo įstatymo 301 straipsnio 1 dalyje. Pastoviosios įmokos dalies nemoka nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurių nekilnojamojo turto objekte yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis, arba nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurie negali naudotis nekilnojamojo turto objektu dėl įstatymų arba teismo sprendimu apribotos nuosavybės teisės į šį nekilnojamojo turto objektą. 
30.2. Vietinės rinkliavos kintamoji dedamoji nustatoma Savivaldybės teritorijoje esančių nekilnojamojo  turto objektų savininkams, nekilnojamojo turto objektų savininkų atstovams, nekilnojamojo turto objektų naudotojams arba kitiems asmenims, kaip nustatyta Lietuvos Respublikos  atliekų tvarkymo įstatymo 301 straipsnio 1 dalyje, kuriems teikiama komunalinių atliekų paėmimo ir tvarkymo paslauga.
31. Nustatomi Vietinės rinkliavos dydžiai:
31.1. Gyvenamosios paskirties objektams, kurie naudojasi bendro naudojimo konteineriais, Vietinės rinkliavos pastovioji dedamoji nustatoma pagal nekilnojamojo turto objektų skaičių, o kintamoji dedamoji – pagal gyventojų skaičių. Kintamoji dalis nustatoma daugiabučio namo buto ir individualaus namo savininkams, jų šeimos nariams ir kitiems asmenims, deklaravusiems gyvenamąją vietą jų valdose, taip pat asmenims, nedeklaravusiems gyvenamosios vietos jų valdose, bet jose gyvenantiems ilgiau kaip mėnesį. 
31.2. Gyvenamosios paskirties objektams, kurie naudojasi individualiais konteineriais, Vietinės rinkliavos pastovioji dedamoji nustatoma pagal nekilnojamojo turto objektų skaičių, o kintamoji dedamoji – pagal naudojamų mišrių komunalinių atliekų konteinerių skaičių ir dydį (tūrį). Vieno ir dviejų gyventojų namų ūkiui Vietinės rinkliavos kintamoji dalis skaičiuojama už 120 litrų dydžio konteinerį.
31.3. Negyvenamosios paskirties nekilnojamojo turto objektams, išskyrus garažų ir sodų paskirties objektus bei atviro tipo turgavietes, kurie naudojasi bendro naudojimo konteineriais, Vietinės rinkliavos pastovioji ir kintamoji dedamosios nustatomos pagal darbuotojų skaičių. 
31.4. Negyvenamosios paskirties nekilnojamojo turto objektams, išskyrus garažų ir sodų paskirties objektus bei atviro tipo turgavietes, kurie naudojasi individualiais konteineriais, Vietinės rinkliavos pastovioji dedamoji nustatoma pagal darbuotojų skaičių, o kintamoji dedamoji –  pagal naudojamų mišrių komunalinių atliekų konteinerių skaičių, dydį (tūrį) ir ištuštinimo dažnį. 
31.5. Garažų (fizinių asmenų, garažų bendrijų) ir sodų paskirties nekilnojamojo turto objektams Vietinės rinkliavos pastovioji ir kintamoji dedamosios nustatomos pagal nekilnojamojo turto objektų skaičių. 
31.6. Atviro tipo turgavietėms, kurios naudojasi bendro naudojimo konteineriais, Vietinės rinkliavos pastovioji ir kintamoji dedamosios nustatomos pagal turgavietės bendrą plotą, o atviro tipo turgavietėms, kurios naudojasi individualiais konteineriais, Vietinės rinkliavos pastovioji dedamoji nustatoma pagal turgavietės bendrą plotą, o kintamoji dedamoji – pagal naudojamų mišrių komunalinių atliekų konteinerių skaičių, dydį (tūrį) ir ištuštinimo dažnį. 
31.7. Negyvenamosios paskirties nekilnojamojo turto objektams, kuriuose nėra darbuotojų, tačiau objektai yra naudojami arba juose vykdoma ūkinė komercinė veikla ir jie naudojasi individualiais konteineriais, Vietinės rinkliavos pastovioji ir kintamoji dedamosios nustatomos pagal naudojamų mišrių komunalinių atliekų konteinerių skaičių, dydį (tūrį) ir ištuštinimo dažnį.
32. Negyvenamosios paskirties nekilnojamojo turto objektų savininkas ar įgaliotas asmuo, naudojantis individualius mišrių komunalinių atliekų konteinerius, gali pasirinkti mokėti Vietinės rinkliavos ir pastoviąją, ir kintamąją dedamąsias pagal faktiškai naudojamų mišrių komunalinių atliekų konteinerių skaičių, dydį (tūrį) ir ištuštinimo dažnumą. Tokiu atveju negyvenamosios paskirties nekilnojamojo turto objektai yra apmokestinami pagal šių Nuostatų 2 priedo 1 lentelės 23 punktą. Negyvenamosios paskirties nekilnojamojo turto objektų savininkas ar įgaliotas asmuo, pageidaujantis mokėti Vietinę rinkliavą pagal faktiškai naudojamų mišrių komunalinių atliekų konteinerių skaičių, dydį (tūrį) ir ištuštinimo dažnumą, privalo kreiptis į Administratorių raštu dėl Vietinės rinkliavos pastoviosios dedamosios perskaičiavimo pagal naudojamų konteinerių skaičių, dydį (tūrį) ir ištuštinimo dažnumą.
33. Mokėtina Vietinės rinkliavos suma Vietinės rinkliavos mokėtojui už kalendorinius metus apskaičiuojama eurais su centais. 
34. Metinė mokėtina Vietinės rinkliavos suma apskaičiuojama šių Nuostatų 2 priede nurodytą vieno mėnesio dydį (konkrečiai nekilnojamojo turto objektų kategorijai) padauginus iš apmokestinamojo parametro ir mėnesių skaičiaus per metus. 
35. Privačioje individualaus namo valdoje ar sodų paskirties objekto žemės sklype esantiems pagalbinio ūkio paskirties nekilnojamojo turto objektams (sandėliai, garažai, dirbtuvės, pirtys, saunos, malkinės, tvartai, šiltnamiai, pavėsinės ir kt.), kurių bendras plotas neviršija 200 m2, Vietinė rinkliava neskaičiuojama.
36. Kai negyvenamosios paskirties nekilnojamojo turto objektuose naudojamasi individualiais konteineriais, metinis Vietinės rinkliavos kintamosios dedamosios dydis nustatomas šių Nuostatų 2 priedo 2B lentelėje nurodytą atitinkamo dydžio bei atitinkamu dažniu tuštinamo konteinerio ištuštinimo kainą padauginus iš naudojamų konteinerių skaičiaus ir mėnesių skaičiaus per metus. Metinis Vietinės rinkliavos pastoviosios dedamosios dydis apskaičiuojamas pagal darbuotojų skaičių ir šių Nuostatų 2 priedo 1 lentelėje nurodytą Vietinės rinkliavos pastoviosios dalies dydį konkrečiai nekilnojamojo turto objektų kategorijai. 
37. Kai negyvenamosios paskirties nekilnojamojo turto objektuose vykdoma ūkinė komercinė veikla ir naudojamasi individualiais konteineriais, tačiau nėra darbuotojų, metinis Vietinės rinkliavos pastoviosios ir kintamosios dedamosios dydis nustatomas šių Nuostatų 2 priedo 2A ir 2B lentelėse nurodytą atitinkamo dydžio bei atitinkamu dažniu tuštinamo konteinerio ištuštinimo kainą padauginus iš naudojamų konteinerių skaičiaus ir mėnesių skaičiaus per metus. 
38. Jeigu negyvenamosios paskirties nekilnojamojo turto objektų individualūs mišrių komunalinių atliekų konteineriai tuštinami kitu dažnumu nei numatyta šių Nuostatų 2 priedo 2A, 2B ir 3 lentelėse, atitinkamo dydžio bei atitinkamu dažniu tuštinamo konteinerio ištuštinimo kaina perskaičiuojama taikant įkainį 17,40 Eur už m³ (pastovioji dalis 7,18 Eur už m³, kintamoji dalis 10,22 Eur už m³).
39. Asmenims, Savivaldybės teritorijoje įsigijusiems gyvenamosios ir/ar negyvenamosios paskirties pastatus ir/ar patalpas arba pradėjusiems naudoti kitiems savininkams priklausančius gyvenamosios ir/ar negyvenamosios paskirties pastatus ir/ar patalpas, Vietinė rinkliava skaičiuojama, atsižvelgiant į įsigijimo arba pradėjimo naudoti laikotarpį. Įsigijus nekilnojamąjį turtą iki mėnesio 15 d., Vietinė rinkliava bus skaičiuojama už einamąjį mėnesį. Vietinė rinkliava už einamąjį mėnesį neskaičiuojama, jei nekilnojamasis turtas įsigytas po mėnesio 15 d. 
40. Atliekų turėtojams, netekusiems nuosavybės arba kita teise naudojamo nekilnojamojo turto, esančio Savivaldybės teritorijoje, Vietinė rinkliava už atliekų tvarkymą apskaičiuojama proporcingai laikui, kurį atliekų turėtojai turėjo arba kita teise naudojosi nekilnojamuoju turtu. Atliekų turėtojui netekus nekilnojamojo turto iki 15 einamojo mėnesio dienos, Vietinė rinkliava už tą mėnesį nebus skaičiuojama, jei po 15 d. – Vietinė rinkliava skaičiuojama.
41. Jeigu vietinės rinkliavos dydžiui turintys įtakos pasikeitimai įvyko nuo mėnesio 1-os iki 15-os dienos, Vietinė rinkliava pagal šiuos pasikeitimus perskaičiuojama nuo to mėnesio 1-os dienos, o pasikeitimams įvykus po mėnesio 16-os dienos - perskaičiuojama nuo kito mėnesio 1-os dienos.
42. Perskaičiavus būtinąsias su komunalinių atliekų tvarkymu susijusias sąnaudas ar apmokestinimo parametrų dydžius, Savivaldybės taryba, Administratoriaus siūlymu arba savo iniciatyva, gali keisti Vietinės rinkliavos dydžius, jeigu būtinosios sąnaudos ar apmokestinimo parametrų dydžiai skiriasi daugiau nei 10 proc. nuo galiojančių Vietinės rinkliavos nustatymo dieną. Būtinųjų komunalinių atliekų tvarkymo sąnaudų ir apmokestinimo parametrų dydžių perskaičiavimo principai pateikiami Metodikoje.

VI SKYRIUS
VIETINĖS RINKLIAVOS MOKĖJIMO TVARKA

43. Vietinę rinkliavą privalo mokėti visi fiziniai asmenys, gyvenantys arba kitu pagrindu teisėtai valdantys nekilnojamojo turto objektus Savivaldybės teritorijoje, ir visi juridiniai asmenys, teisėtai valdantys nekilnojamojo turto objektus Savivaldybės teritorijoje.  
44. [bookmark: _Ref160807279]Kiekvienais metais, pagal sausio mėnesio Registro duomenis, Administratorius parengia mokėjimo pranešimą apie apskaičiuotas mokėtinas Vietinės rinkliavos įmokas (toliau – Mokėjimo pranešimas) už kalendorinius metus fiziniams asmenims ir pagal Registro duomenų bazėje turimą adresą arba kitą žinomą adresą, iki kovo 1 d. pateikia Vietinės rinkliavos mokėtojams. Metinės vietinės rinkliavos dydžius perskaičiuojant ne nuo kalendorinių metų pradžios Mokėjimo pranešimas kiekvienam Vietinės rinkliavos mokėtojui (fiziniam asmeniui) pateikiamas per 2 mėnesius nuo Vietinės rinkliavos dydžių perskaičiavimo dienos. Juridiniams asmenims Mokėjimo pranešimai parengiami už mėnesį iki einamojo mėnesio 15 d.
45. Nekilnojamo turto objekto savininkui ar įgaliotam asmeniui pateikus prašymą Mokėjimo pranešimas gali būti siunčiamas Vietinės rinkliavos mokėtojo ar įgalioto asmens nurodytu adresu ar elektroniniu paštu. 
46. Mokėjimo pranešime yra nurodomi šie duomenys:
46.1. Nekilnojamojo turto objekto savininko vardas, pavardė arba juridinio asmens pavadinimas.
46.2. Vietinės rinkliavos mokėtojo kodas.
46.3. Įmokos gavėjas (pavadinimas, įmonės kodas, a/s, bankas).
46.4. Fizinio asmens vardas, pavardė arba juridinio asmens pavadinimas, mokėtojo kodas.
46.5. Fizinio arba juridinio asmens adresas ir laikotarpis, už kurį mokama Vietinė rinkliava.
46.6. Vietinės rinkliavos dydis už atitinkamą laikotarpį. 
47. [bookmark: _Ref160452718]Fiziniams asmenims Vietinės rinkliavos mokėjimo pranešimai siunčiami vieną arba du kartus per metus. Antrą kartą mokėjimo pranešimai siunčiami ne vėliau kaip iki trečio ketvirčio pabaigos. Metinę vietinę rinkliavą galima mokėti dalimis arba visą privalomą mokėti sumą iš karto iki einamųjų kalendorinių metų pabaigos. Juridiniams asmenims Vietinės rinkliavos mokėjimo pranešimai siunčiami kiekvieną mėnesį, mokėtiną sumą už mėnesį reikia apmokėti iki ateinančio mėnesio paskutinės dienos. 
48. Jeigu Vietinės rinkliavos mokėjimo pradžia naujai Savivaldybėje atsiradusiam Vietinės rinkliavos mokėtojui (fiziniam asmeniui) nesutampa su kalendorinių metų pradžia, Mokėjimo pranešimai formuojami ir siunčiami pagal apskaičiuotas Vietinės rinkliavos įmokas perskaičiuotam laikotarpiui iki metų pabaigos. 
49. Mokėjimo pranešimai pagal Registro duomenis naujai atsiradusiam Vietinės rinkliavos mokėtojui pateikiami iki mėnesio, kuris eina po mėnesio, nuo kurio pradedama mokėti Vietinė rinkliava, paskutinės dienos. 
50. Jeigu vienam asmeniui priklauso keli nekilnojamojo turto objektai, už kuriuos pagal šiuos Nuostatus turi būti mokama Vietinė rinkliava, jis privalo sumokėti už visus šiuos objektus.
51. Jei yra keli nekilnojamo turto objekto savininkai ar valdytojai, už Vietinės rinkliavos sumokėjimą ir duomenų pateikimą atsakingas kiekvienas iš jų, atitinkamai už disponuojamą nekilnojamo turto objekto dalį arba bendraturčių raštu įgaliotas asmuo. 
52. Už Vietinės rinkliavos įmokos priėmimo paslaugą moka Vietinės rinkliavos mokėtojas pagal įstaigos, kurioje ši paslauga teikiama, nustatytus tarifus. 
53. Mokant Vietinę rinkliavą mokėtojas privalo nurodyti mokėtojo kodą.

VII SKYRIUS
VIETINĖS RINKLIAVOS DYDŽIO PATIKSLINIMO IR SUMAŽINIMO REGLAMENTAVIMAS

54. [bookmark: _Ref160452542]Nuo Vietinės rinkliavos kintamosios dedamosios mokėjimo atleidžiami nekilnojamojo turto objektų savininkai arba jų įgalioti asmenys, deklaravę, kad nemažiau kaip 3 mėnesius nekilnojamo turto objekte nebus gyvenama arba jame nebus vykdoma ūkinė veikla. 
55. Asmenys, siekiantys, kad jiems Savivaldybės teritorijoje nuosavybės teise priklausantys nekilnojamojo turto objektai būtų tam tikram laikui atleisti nuo Vietinės rinkliavos kintamos dedamosios mokėjimo, Administratoriui turi pateikti:
55.1. Prašymą atleisti nuo Vietinės rinkliavos kintamos dedamosios, kurio forma pateikiama šių Nuostatų 4 priede;
55.2. Prašymo formoje prašomą papildomą informaciją apie nekilnojamojo turto objekto naudojimą (elektros energijos tiekėjo pažyma, seniūnijos pažyma). 
56. [bookmark: _Ref160452554]Nekilnojamojo turto objektas, kuris yra netinkamas naudoti ir visiškai nenaudojamas, nekilnojamojo turto objekto savininko argumentuotu prašymu gali būti įtrauktas į netinkamų naudoti nekilnojamojo turto objektų kategoriją ir už jį nemokama ne tik Vietinės rinkliavos kintamoji, bet ir pastovioji dedamoji. 
57. Asmenys, siekiantys, kad jiems Savivaldybės teritorijoje nuosavybės teise priklausantys nenaudojami nekilnojamojo turto objektai būtų įtraukiami į netinkamų naudoti nekilnojamojo turto objektų kategoriją, Administratoriui turi pateikti:
57.1. Prašymą, kurio forma pateikiama šių Nuostatų 5 priede;
57.2. Priešgaisrinės apsaugos ir gelbėjimo departamento prie Vidaus reikalų ministerijos Kauno apskrities priešgaisrinės gelbėjimo tarnybos pažymą, jeigu namas yra sudegęs, arba statinio (–ių) techninės priežiūros patikrinimo aktą, jeigu nekilnojamojo turto objektas yra netinkamas naudoti/gyventi ar fiziškai sunaikintas.
58. [bookmark: _Ref160452565]Vietinės rinkliavos pastoviosios ir kintamosios dedamųjų taip pat nemoka nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurių nekilnojamojo turto objekte yra įvykusi ir (ar) nepašalinta statinio avarija arba statinių naudojimą sustabdė statinio naudojimo priežiūrą atliekantis viešojo administravimo subjektas vadovaudamasis Statybos įstatymo nuostatomis, arba nekilnojamojo turto objektų, registruotų Nekilnojamojo turto registre, savininkai ar jų įgalioti asmenys, kurie negali naudotis nekilnojamojo turto objektu dėl įstatymų arba teismo sprendimu apribotos nuosavybės teisės į šį nekilnojamojo turto objektą.
59. Jei Vietinės rinkliavos mokėtojas iki einamųjų kalendorinių metų pabaigos nesumoka šių Nuostatų VII skyriuje nurodytais atvejais patikslinto Vietinės rinkliavos dydžio, šis dydis anuliuojamas, Vietinės rinkliavos dydis perskaičiuojamas vadovaujantis šių Nuostatų 2 priedu ir Vietinės rinkliavos mokėtojui pateikiamas raginimas sumokėti Vietinę rinkliavą. 
60. Sprendimus dėl šių Nuostatų 55, 57 ir 59 punktuose nurodytų nuostatų taikymo priima Administratoriaus direktorius arba jo įgalioti asmenys.

VIII SKYRIUS
VIETINĖS RINKLIAVOS GRĄŽINIMAS

61. Administratorius įskaito kaip įmoką už būsimą atsiskaitymo laikotarpį arba pagal Vietinės rinkliavos mokėtojo rašytinį prašymą grąžina jau sumokėtą Vietinę rinkliavą arba jos dalį šiais atvejais:
61.1. Kai Vietinės rinkliavos mokėtojas sumoka didesnio dydžio nei Mokėjimo pranešime nuodytą arba neteisingai apskaičiuotą arba neteisėtai išieškotą Vietinės rinkliavos sumą.
61.2. Kai Vietinės rinkliavos mokėtojui, šių Nuostatų nustatyta tvarka, nustatomas mažesnis Vietinės rinkliavos dydis. 
61.3. jeigu mišrių komunalinių atliekų tvarkymo paslauga nesuteikta;
61.4. jeigu mišrių komunalinių atliekų tvarkymo paslauga suteikta, bet pažeidžiant šiuose Nuostatuose nustatytus šios paslaugos kokybės reikalavimus ir (ar) teikimo sąlygas.
62. Per praeitą mokestinį laikotarpį sumokėtos Vietinės rinkliavos dalis grąžinama Vietinės rinkliavos mokėtojui šiuose Nuostatuose nustatyta tvarka, kai mišrių komunalinių atliekų tvarkymo paslauga, suteikta per tą patį mokestinį laikotarpį, neatitiko bent vienos iš šių tokios paslaugos teikimo sąlygų:
62.1. [bookmark: _Ref160464768]mišrių komunalinių atliekų tvarkymo paslauga buvo teikiama nesilaikant mišrių komunalinių atliekų išvežimo grafiko, išskyrus atvejus, kai ne vėliau kaip kitą dieną buvo įvykdytas mišrių komunalinių atliekų išvežimas arba kai mišrios komunalinės atliekos nebuvo išvežtos pagal grafiką ne dėl mišrių komunalinių atliekų tvarkytojo kaltės;
62.2. [bookmark: _Ref160464977]Vietinės rinkliavos mokėtojui neužtikrinama galimybė naudotis mišrių komunalinių atliekų konteineriu Kėdainių rajono savivaldybės komunalinių atliekų tvarkymo taisyklėse nustatyta tvarka.
63. Šių nuostatų 63.1 papunktyje numatytu atveju konkreti grąžinamos Vietinės rinkliavos suma, neviršijanti 25 procentų mokestiniam laikotarpiui taikomo patvirtinto kintamosios Vietinės rinkliavos dalies dydžio, apskaičiuojama atsižvelgiant į atitinkamų mišrių komunalinių atliekų tvarkymo paslaugos teikimo sąlygų pažeidimų per atitinkamą mokestinį laikotarpį skaičių. 63.1 papunktyje apibrėžtas pažeidimas mažina to Vietine rinkliava apmokestinamo nekilnojamojo turto objekto, kuriam priskirta (-as, -i) mišrių komunalinių atliekų konteineris (-iai) ir kurio (-ių,) atžvilgiu nustatytas 63.1 papunktyje nurodytas pažeidimas, metinės Vietinės rinkliavos kintamąją dalį proporcingai kintamos dalies dydžiui už kiekvieną atvejį, tačiau bendra tokiam apmokestinamo nekilnojamojo turto objekto priskaičiuota mažintina (grąžintina) Vietinės rinkliavos suma negali viršyti šiame punkte įtvirtinto dydžio.
64. Šių nuostatų 63.2 papunktyje numatytu atveju konkreti grąžinamos Vietinės rinkliavos suma apskaičiuojama mėnesiniais dydžiais, atsižvelgiant į mišrių komunalinių atliekų tvarkymo paslaugos teikimo sąlygos pažeidimo per atitinkamą mokestinį laikotarpį trukmę mėnesiais. Vėlavimas per 63.2 papunktyje numatytą terminą užtikrinti galimybę Vietinės rinkliavos mokėtojui naudotis mišrių komunalinių atliekų konteineriu mažina Vietinės rinkliavos kintamąją dalį 100 procentų proporcingai už tiek mėnesių, kiek nebuvo užtikrinta galimybė Vietinės rinkliavos mokėtojui naudotis mišrių komunalinių atliekų konteineriu.
65. Vietinės rinkliavos mokėtojas, kuris yra laiku sumokėjęs Vietinę rinkliavą, bet visais atvejais ne mažiau kaip Vietinės rinkliavos pastoviąją dalį, ir turintis teisę į Vietinės rinkliavos kintamos dalies perskaičiavimą (sumažinimą) dėl mišrių komunalinių atliekų surinkimo ir išvežimo paslaugų teikimo sąlygų, numatytų 63.1 ir (ar) 63.2 papunkčiuose, pažeidimų, pateikia Administratoriui laisvos formos prašymą, nurodydamas galimus pažeidimus bei turimus šiuos pažeidimus pagrindžiančius įrodymus, ne vėliau kaip per 5 kalendorines dienas po galimų pažeidimų. Administratorius, gavęs Vietinės rinkliavos mokėtojo prašymą, atlieka minėtų paslaugų teikimo sąlygų vertinimą, o nustatęs jų pažeidimą, apskaičiuoja mažinamą Vietinės rinkliavos dydį, vadovaudamasis šiame skyriuje nustatytomis taisyklėmis.
66. Tais atvejais, kai Vietinės rinkliavos mokėtojas, turintis teisę į Vietinės rinkliavos už praeitus metus perskaičiavimą dėl mišrių komunalinių atliekų surinkimo ir išvežimo paslaugų teikimo sąlygų, numatytų 63.1 ir (ar) 63.2 papunkčiuose, pažeidimų, įvykdytų tais pačiais metais, einamųjų metų sausio 1 dieną neturi Vietinės rinkliavos mokėtojo statuso ar netenka prievolės mokėti Vietinę rinkliavą už tą patį apmokestinamą nekilnojamojo turto objektą per einamuosius metus, grąžintina Vietinės rinkliavos dalis grąžinama šiuose Nuostatuose nustatyta tvarka ne vėliau kaip per 30 kalendorinių dienų tokiam Vietinės rinkliavos mokėtojui pateikus prašymą Administratoriui.
67. Jeigu Vietinės rinkliavos mokėtojas sumokėjo didesnio dydžio Vietinę rinkliavą, nei nurodyta Mokėjimo pranešime, neteisingai apskaičiuotą ar neteisėtai išieškotą Vietinės rinkliavos sumą arba susidarė Vietinės rinkliavos permoka dėl Vietinės rinkliavos perskaičiavimo, Vietinė rinkliava buvo neteisingai apskaičiuota, buvo sumažinta Vietinė rinkliava dėl 63.1 ir (ar) 63.2 papunkčiuose numatytų aplinkybių, permoka įskaitoma į būsimus Vietinės rinkliavos mokėjimus, išskyrus atvejus, kai Vietinės rinkliavos mokėtojas išbraukiamas iš Registro arba yra gautas prašymas dėl permokos grąžinimo. Esant Vietinės rinkliavos mokėtojo prašymui dėl Vietinės rinkliavos permokos grąžinimo, permoka grąžinama per 30 kalendorinių dienų nuo prašymo pateikimo seniūnijoje pagal gyvenamąją vietą arba Administratoriui dienos. 
68. Grąžinama permokėta suma Vietinės rinkliavos mokėtojui pervedama į jo prašyme nurodytą banko sąskaitą. 
69. Tuo atveju, kai rašytinis prašymas arba sprendimas dėl Vietinės rinkliavos permokos grąžinimo gautas po gruodžio 1 d., Vietinės rinkliavos permoka grąžinama kitais kalendoriniais metais iki vasario 1 d.
70. Vietinės rinkliavos permoka grąžinama, jeigu ji susidarė ne anksčiau kaip per einamuosius ir prieš juos einančius dvejus kalendorinius metus ir Vietinės rinkliavos mokėtojas neturi įsiskolinimo už ankstesnį laikotarpį. 
71. Sprendimą dėl permokėtos Vietinės rinkliavos grąžinimo priima Administratorius.

IX SKYRIUS
NESUMOKĖTOS VIETINĖS RINKLIAVOS IŠIEŠKOJIMAS

72. Apskaitos skyrius kiekvieną dieną pateikia Administratoriui duomenis apie sumokėtą Vietinę rinkliavą (Vietinės rinkliavos mokėtojus ir jų sumokėtas pinigų sumas).
73. Vietinės rinkliavos nesumokėjus iki nustatyto termino pabaigos (48 punktas), siunčiamas priminimas dėl Vietinės rinkliavos mokestinės prievolės vykdymo ir nurodomas 30 dienų sumokėjimo terminas. Priminime skolininkai informuojami, kad, nesumokėjus priminime nurodytos sumos, ji bus išieškoma Lietuvos Respublikos teisės aktų nustatyta tvarka. 
74. Gavęs priminimą sumokėti Vietinę rinkliavą arba jos dalį, Vietinės rinkliavos mokėtojas privalo nurodyto dydžio sumą sumokėti per 30 kalendorinių dienų nuo priminimo išsiuntimo dienos. 
75. Delspinigiai už nesumokėtą ar pavėluotai sumokėtą Vietinę rinkliavą neskaičiuojami. 
76. Vietinės rinkliavos nesumokėjus per šių Nuostatų 48 punkte nurodytą terminą ji išieškoma Lietuvos Respublikos įstatymų nustatyta tvarka, įskaitant neteisminį ir teisminį skolų išieškojimą, naudojantis skolų išieškojimo įmonių ir antstolių paslaugomis. 
77. Administratorius gali kreiptis į Savivaldybės administracijos direktoriaus įsakymu sudarytą komisiją dėl skolų pripažinimo beviltiškomis. 
78. Komisija, pripažindama skolas beviltiškomis, vadovaujasi Metinės vietinės rinkliavos už komunalinių atliekų surinkimą ir tvarkymą mokestinės nepriemokos pripažinimo beviltiška komisijos veiklos nuostatais. 

X SKYRIUS
VIETINĖS RINKLIAVOS ADMINISTRAVIMAS IR RINKIMO KONTROLĖ

79. Vietinės rinkliavos surinkimą organizuoja ir vykdo Administratorius.
80. Vietinės rinkliavos permokų grąžinimo ir skolų išieškojimo administravimą vykdo Administratorius. 
81. Vietinės rinkliavos surinkimą kontroliuoja Kėdainių rajono savivaldybės Kontrolės ir audito tarnyba. 
82. Visos pajamos, gautos už vietinę rinkliavą, įtraukiamos į Kėdainių rajono savivaldybės biudžetą. 
XI SKYRIUS
VIETINĖS RINKLIAVOS MOKĖTOJŲ TEISĖS, PAREIGOS IR ATSAKOMYBĖ

83. Vietinės rinkliavos mokėtojų teisės:
83.1. Susipažinti su duomenimis apie juos, sukauptais Registre, bei pagrindine informacija, susijusia su Vietinės rinkliavos dydžiais, jų nustatymu ir komunalinių atliekų tvarkymo būtinosiomis sąnaudomis.
83.2. Pateikus patvirtinančius dokumentus reikalauti, kad Administratorius pakeistų ar patikslintų apie juos Registre sukauptus duomenis, jei tokie duomenys yra neteisingi, netikslūs ar neišsamūs.
83.3. Reikalauti patikslinti netinkamai paskaičiuotus Vietinės rinkliavos dydžius ir įmokas.
83.4. Administratoriui pateikti raštinį prašymą, gauti Mokėjimo pranešimus pagal nuolatinę gyvenamąją vietą ar dabartinę buveinę Lietuvoje.
83.5. Pasikeitus nekilnojamojo turto objekto savininkui kreiptis su prašymu patikslinti Vietinės rinkliavos dydį per 30 kalendorinių dienų nuo nekilnojamojo turto objekto nuosavybės teisės pasikeitimo.
84. Vietinės rinkliavos mokėtojų pareigos:
84.1. Mokėti Savivaldybės tarybos nustatytus Vietinės rinkliavos dydžius pagal gautą Mokėjimo pranešimą šių Nuostatų nustatytais terminais.
84.2. Administratoriaus prašymu pateikti visus duomenis, reikalingus Vietinės rinkliavos dydžiams nustatyti.
84.3. Perleidžiant nekilnojamojo turto objektą informuoti naują savininką (naudotoją) apie prievolės mokėti Vietinę rinkliavą įvykdymą, o naujas savininkas (naudotojas) turi informuoti Administratorių apie prievolės pradžią ar pasikeitimą raštu per 30 kalendorinių dienų.
84.4. Negavus Mokėjimo pranešimo per 30 kalendorinių dienų nuo Vietinės rinkliavos mokėjimo pradžios, numatytos šių Nuostatų 45 punkte, kreiptis į Administratorių.
85. Vietinės rinkliavos mokėtojai, nepateikę duomenų ar pateikę neteisingus duomenis Vietinės rinkliavos nustatymui, laiku nemokantys Vietinės rinkliavos, pažeidžia šiuos Nuostatus bei kitus atliekų tvarkymą reglamentuojančius teisės aktus ir už tai atsako Lietuvos Respublikos teisės aktų nustatyta tvarka. 

XII SKYRIUS
VIETINĖS RINKLIAVOS LENGVATOS

86. Vietinės rinkliavos lengvatas nustato Savivaldybės taryba atskiru sprendimu. 
87. Suteikiamos Vietinės rinkliavos lengvatos yra kompensuojamos iš Savivaldybės biudžeto lėšų. 

XIII SKYRIUS
VIETINĖS RINKLIAVOS ĮMOKŲ PANAUDOJIMAS

88. Vietinės rinkliavos įmokos naudojamos apmokėti išimtinai komunalinių atliekų tvarkymo sistemos sąnaudas, Vietinės rinkliavos administravimo, visuomenės švietimo komunalinių atliekų tvarkymo klausimais išlaidoms padengti ir kitoms priemonėms, numatytoms Savivaldybės ir regiono atliekų tvarkymo plane, įgyvendinti.  

XIV SKYRIUS
BAIGIAMOSIOS NUOSTATOS

89. Administratorius yra atsakingas už šių Nuostatų vykdymą, Vietinės rinkliavos dydžių Vietinės rinkliavos mokėtojams apskaičiavimo teisingumą bei savalaikį Mokėjimo pranešimų pateikimą Vietinės rinkliavos mokėtojams.
90. Šių Nuostatų vykdymą kontroliuoja Savivaldybės administracijos direktorius ir jo įgalioti asmenys.
91. Administratorius yra atsakingas už šių Nuostatų pakeitimo projektų rengimą. Nuostatai keičiami Savivaldybės tarybos sprendimu. 
92. Vietinės rinkliavos administravimo veiksmai, nereglamentuoti šiuose Nuostatuose, atliekami vadovaujantis Lietuvos Respublikos įstatymais bei kitais teisės aktais.
93. Ginčai dėl Vietinės rinkliavos nagrinėjami Lietuvos Respublikos teisės aktų nustatyta tvarka.
	____________________________________________________


Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų
1 priedas

KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIO NUSTATYMO METODIKA

I BENDROSIOS NUOSTATOS

1. Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo metodikos (toliau – Metodika) tikslas – nustatyti bendruosius vietinės rinkliavos už komunalinių atliekų surinkimą iš atliekų turėtojų ir atliekų tvarkymą dydžio nustatymo reikalavimus. 
2. Metodika vadovaujasi Administratorius. 
3. Metodikoje vartojamos sąvokos apibrėžtos Nuostatuose, Atliekų tvarkymo įstatyme ir kituose teisės aktuose.

II BŪTINŲJŲ SU KOMUNALINIŲ ATLIEKŲ TVARKYMU SUSIJUSIŲ SĄNAUDŲ NUSTATYMAS

4. Būtinosios su komunalinių atliekų tvarkymu susijusios sąnaudos – tiesiogiai su komunalinių atliekų tvarkymu susijusios pagrįstos sąnaudos, reikalingos komunalinių atliekų tvarkymo paslaugai suteikti, ilgalaikiam komunalinėms atliekoms tvarkyti skirtos infrastruktūros eksploatavimui, jos atnaujinimui užtikrinti ir sudaryti komunalinių atliekų turėtojams priimtinas sąlygas dalyvauti tvarkant komunalines atliekas, taip pat mažinti aplinkos taršą. 
5. Būtinosios su komunalinių atliekų tvarkymu susijusios sąnaudos apskaičiuojamos kaip atskirų komunalinių atliekų tvarkymo paslaugos teikimo veiklų, be kurių neįmanoma įgyvendinti komunalinių atliekų tvarkymo tikslų, nustatytų Kėdainių rajono savivaldybės atliekų tvarkymo plane ir Kauno regiono atliekų tvarkymo plane, bendrųjų sąnaudų suma.
6. Būtinosios su komunalinių atliekų tvarkymu susijusios sąnaudos, apima šias komunalinių atliekų tvarkymo veiklos sąnaudas:
6.1. komunalinių atliekų surinkimo ir vežimo, įskaitant perkrovimo įrenginių, sąnaudas;
6.2. komunalinių atliekų apdorojimo ir (ar) šalinimo, ir (ar) naudojimo energijai gauti sąnaudas, įskaitant atidėjimus sąvartynui uždaryti, rekultivuoti ir prižiūrėti po uždarymo;
6.3. Vietinės rinkliavos administravimo sąnaudas;
6.4. kitas, su atliekų tvarkymu susijusias būtinąsias sąnaudas, kaip numatyta Lietuvos Respublikos Vyriausybės 2013 m. liepos 24 d. nutarimu Nr. 711 patvirtintose Vietinės rinkliavos ar kitos įmokos už komunalinių atliekų surinkimą iš atliekų turėtojų ir atliekų tvarkymą dydžių nustatymo taisyklėse (toliau – Taisyklės).
7. Atsižvelgiant į tai, kad faktinės sąnaudos paaiškėja tik pasibaigus kalendoriniams metams, o pajamas faktinėms sąnaudoms apmokėti būtina užtikrinti veiklos pradžioje, siekiant laiku užtikrinti komunalinių atliekų tvarkymo sąnaudų apmokėjimą, būtinųjų su komunalinių atliekų tvarkymu susijusių sąnaudų dydis nustatomas iš anksto.
8. Būtinosios su komunalinių atliekų tvarkymu susijusios sąnaudos turi būti perskaičiuojamos šios Metodikos IV skyriuje numatyta tvarka. 
9. Skaičiuojant būtinąsias su komunalinių atliekų tvarkymu susijusias sąnaudas, turi būti atsižvelgiama į planuojamą atliekų, pateksiančių į Kėdainių rajono savivaldybės organizuojamą komunalinių atliekų tvarkymo sistemą, kiekį ir jų tvarkymo sąnaudas.
10. Būtinosios su komunalinių atliekų tvarkymu susijusios sąnaudos nustatomos pagal formulę:


BS = SUMAPS p + SUMAKS p, kur:
BS – būtinosios su komunalinių atliekų tvarkymu susijusios sąnaudos, Eur;
PS – atskiros komunalinių atliekų tvarkymo veiklos pastoviosios sąnaudos, Eur;
KS – atskiros komunalinių atliekų tvarkymo veiklos kintamosios sąnaudos, Eur;
p – atskirų elementų imties indeksas p, kuris kinta nuo 1 iki n, atsižvelgiant į elementų skaičių.
11. Pastoviosios komunalinių atliekų tvarkymo sąnaudos – nuo komunalinių atliekų kiekio nepriklausančios komunalinių atliekų tvarkymo sąnaudos.
12. Kintamosios komunalinių atliekų tvarkymo sąnaudos – su komunalinių atliekų kiekiu susijusios komunalinių atliekų tvarkymo sąnaudos.
13. Sąnaudų skirstymas į pastoviąsias ir kintamąsias atliekamas, remiantis Kėdainių rajono savivaldybės administracijos pasirinktais kriterijais, kurie turi neprieštarauti bendriesiems apskaitos principams ir Taisyklėms. 
14. Pagrindžiant kitų kalendorinių metų būtinąsias su komunalinių atliekų tvarkymu susijusias sąnaudas, turi būti vadovaujamasi šiais dokumentais ir duomenimis:
14.1. regioniniu ir (ar) savivaldybės atliekų tvarkymo planu;
14.2. praėjusių kalendorinių metų faktinėmis komunalinių atliekų tvarkymo sąnaudomis;
14.3. galiojančiose paslaugų, darbų atlikimo sutartyse nustatytomis kainomis;
14.4. atliekų tvarkymo įmonių ir/ar atsakingų Valstybės įstaigų patvirtintomis sąnaudų normomis ar normatyvais;
14.5. mišrių komunalinių ir kitų atskirai surenkamų atliekų susikaupimo normomis, jeigu tokios nustatytos;
14.6. rinkos kainomis;
14.7. prognozuojamais atliekų kiekiais;
14.8. numatomu lėšų poreikiu kitiems kalendoriniams metams.

III VIETINĖS RINKLIAVOS DYDŽIO NUSTATYMAS

15. Vietinė rinkliava nustatoma nekilnojamojo turto objektams, kurių rūšių sąrašą pagal Atliekų tvarkymo įstatymo 301 straipsnio 2 dalį nustato aplinkos ministras (toliau – Sąrašas). Nekilnojamojo turto objektai suskirstyti į kategorijas pagal nekilnojamojo turto objektų rūšis, įvertinus nekilnojamojo turto objektų paskirtį ir tai, kokios (individualios arba kolektyvinės) atliekų surinkimo priemonės priskirtos nekilnojamojo turto objektams (toliau – nekilnojamojo turto objektų kategorija). Nekilnojamojo turto objektų kategorijų apibūdinimas pateiktas šios Metodikos 1 priede.
16. Sąnaudų priskyrimas atskiroms nekilnojamojo turto objektų kategorijoms nustatomas pagal formulę:
OS = BS*KO 
BS – būtinosios su komunalinių atliekų tvarkymu susijusios sąnaudos, Eur;
OS – būtinosios su komunalinių atliekų tvarkymu susijusios konkrečios nekilnojamojo turto objektų kategorijos sąnaudos, Eur;
KO – konkrečios nekilnojamojo turto objektų kategorijos lyginamasis svoris, kuris apskaičiuojamas pagal formulę:
KO =OA/BA
BA – bendras mišrių komunalinių atliekų kiekis, t;
OA – konkrečios nekilnojamojo objekto rūšies mišrių komunalinių atliekų kiekis, t.
17. Vietinės rinkliavos dydis turi būti toks, kad iš nekilnojamojo turto objektų savininkų arba įgaliotų asmenų surinktomis lėšomis būtų apmokėtos visos būtinosios su komunalinių atliekų tvarkymu susijusios sąnaudos.
18. Taikoma dvinarė vietinė rinkliava, susidedanti iš pastoviosios ir kintamosios dedamųjų. 
19. Vietinės rinkliavos pastovioji dedamoji nustatoma tokia, kad padengtų pastoviąsias su komunalinių atliekų tvarkymu susijusias sąnaudas.
20. Vietinės rinkliavos pastoviąją dalį moka visi nekilnojamojo turto objektų savininkai arba įgalioti asmenys, išskyrus Nuostatų 57 ir 59 punktuose numatytus atvejus.
21. Vietinės rinkliavos pastovioji dalis konkrečiai nekilnojamojo turto objektų kategorijai nustatoma pagal formulę:
OPSp = OS*PSp / BS
OPSp – pastoviosios konkrečios nekilnojamojo turto objektų kategorijos sąnaudos, Eur;
[bookmark: OLE_LINK22][bookmark: OLE_LINK21]22. Vietinės rinkliavos pastovioji dedamoji gyvenamosios paskirties, sodų paskirties ir garažų paskirties objektams nustatoma pagal objektų skaičių:
PR1p = OPSp/Sp/12
[bookmark: OLE_LINK24][bookmark: OLE_LINK23]PR1p – konkrečios nekilnojamojo turto objektų kategorijos vietinės rinkliavos pastovioji dalis mėnesiui objektui, Eur;
Sp – konkrečios nekilnojamojo turto objektų kategorijos bendras skaičius, vnt.
[bookmark: OLE_LINK16][bookmark: OLE_LINK15]23. Vietinės rinkliavos pastovioji dedamoji negyvenamosios paskirties objektams, išskyrus sodų paskirties, garažų paskirties objektus ir atviro tipo turgavietes, nustatoma pagal darbuotojų skaičių:
PR2p = OPSp/Dp/12
PR2p – konkrečios nekilnojamojo turto objektų kategorijos vietinės rinkliavos pastovioji dalis mėnesiui, Eur;
[bookmark: OLE_LINK14][bookmark: OLE_LINK13][bookmark: OLE_LINK12]Dp – konkrečios nekilnojamojo turto objektų kategorijos darbuotojų skaičius, vnt.
24. Vietinės rinkliavos pastovioji dedamoji atviro tipo turgavietėms, nustatoma pagal plotą:
PR3p = OPSp/Tp/12
PR3p – konkrečios nekilnojamojo turto objektų kategorijos vietinės rinkliavos pastovioji dalis mėnesiui, Eur;
Tp – bendras konkrečios kategorijos plotas, m2.
25. Negyvenamosios paskirties nekilnojamojo turto objektams, kurie naudojasi identifikuotais individualiais mišrių komunalinių atliekų surinkimo konteineriais (esant poreikiui), vietinės rinkliavos pastovioji dalis nustatoma pagal naudojamų konteinerių skaičių ir dydį:

PR4p = Kt* (OPSp) /SUMAKt*Ks)/12
PR4p – konkretaus komunalinių atliekų konteinerio (įvertinant metinį išvežimo dažnį) rinkliavos kintamoji dalis mėnesiui, Eur; 
Kt – mišrių komunalinių atliekų konteinerio tūris, m3;
Ks – mišrių komunalinių atliekų konteinerių rūšies skaičius, vnt.;
26. Vietinės rinkliavos kintamoji dedamoji nustatoma tokia, kad padengtų kintamąsias su komunalinių atliekų tvarkymu susijusias sąnaudas.
27. Vietinės rinkliavos kintamąją dalį moka nekilnojamojo turto objektų savininkai arba įgalioti asmenys, kuriems teikiama komunalinių atliekų paėmimo ir tvarkymo paslauga. 
28. Vietinės rinkliavos kintamoji dalis konkrečiai nekilnojamojo turto objektų kategorijai nustatoma pagal formulę:
OKSp = OS*KSp / BS
OKSp – kintamosios konkrečios nekilnojamojo turto objektų kategorijos sąnaudos, Eur.
29. Vietinės rinkliavos kintamoji dedamoji gyvenamosios paskirties objektams, kurie naudojasi individualiais mišrių komunalinių atliekų konteineriais, nustatoma pagal naudojamų individualių mišrių komunalinių atliekų konteinerių skaičių ir tūrį (dydį):

[bookmark: OLE_LINK11][bookmark: OLE_LINK10][bookmark: OLE_LINK9] KR1p = Kt* (OKSp /SUMAKt*Ks)/12
KR1p – konkretaus komunalinių atliekų konteinerio rinkliavos kintamoji dalis mėnesiui, Eur;
[bookmark: OLE_LINK19][bookmark: OLE_LINK20][bookmark: OLE_LINK17][bookmark: OLE_LINK18]30. Vietinės rinkliavos kintamoji dedamoji gyvenamosios paskirties nekilnojamojo turto objektams, kurie naudojasi bendro naudojimo mišrių komunalinių atliekų konteineriais, nustatoma pagal gyventojų skaičių:
KR2p = OKSp/Pd/12
KR2p – konkrečios nekilnojamojo turto objektų kategorijos vietinės rinkliavos kintamoji dalis mėnesiui, Eur;
Pd – gyventojų, kurie naudojasi kolektyviniais (bendrais) mišrių komunalinių atliekų konteineriais, skaičius, vnt.
31. Vietinės rinkliavos kintamoji dedamoji sodų ir garažų paskirties objektams nustatoma pagal objektų skaičių:
KR3p = OKSp/Sd/12
KR3p – konkrečios nekilnojamojo turto objektų kategorijos vietinės rinkliavos kintamoji dalis mėnesiui objektui, Eur;
Sd – konkrečios nekilnojamojo turto objektų kategorijos objektų skaičius, vnt.
32. Vietinės rinkliavos kintamoji dedamoji negyvenamosios paskirties nekilnojamojo turto objektams, kurie naudojasi bendro naudojimo mišrių komunalinių atliekų konteineriais, išskyrus sodų ir garažų paskirties objektus bei atviro tipo turgavietes, nustatoma pagal darbuotojų skaičių:
KR4p = OKSp/Dd/12
KR4p – konkrečios nekilnojamojo turto objektų kategorijos vietinės rinkliavos kintamoji dalis mėnesiui, Eur;
Dp – konkrečios nekilnojamojo turto objektų kategorijos, kuri naudojasi bendro naudojimo mišrių komunalinių atliekų konteineriais, darbuotojų skaičius, vnt.
33. Negyvenamosios paskirties nekilnojamojo turto objektams, kurie naudojasi identifikuotais individualiais mišrių komunalinių atliekų surinkimo konteineriais, vietinės rinkliavos kintamoji dalis nustatomos pagal naudojamų konteinerių skaičių ir dydį:

KR4p = Kt* (OKSp) /SUMAKt*Ks)/12
KR4p – konkretaus komunalinių atliekų konteinerio (įvertinant metinį išvežimo dažnį) rinkliavos kintamoji dalis mėnesiui, Eur;
34. Vietinės rinkliavos kintamoji dedamoji atviro tipo turgavietėms, nustatoma pagal plotą:
KR5p = OKSp/Tp/12
KR5p – konkrečios nekilnojamojo turto objektų kategorijos vietinės rinkliavos pastovioji dalis mėnesiui, Eur.

IV BAIGIAMOSIOS NUOSTATOS

 35. Kasmet iki lapkričio 1 d. būtinosios sąnaudos perskaičiuojamos ateinantiems finansiniams metams. Būtinosios sąnaudos perskaičiuojamos atsižvelgiant į praėjusių kalendorinių metų dvylikos mėnesių faktinius, einamųjų metų 1−6 mėn. faktinius ir 7−12 mėn. prognozuojamus finansinius rezultatus, numatomus kainų bei mokesčių pokyčius ir į naujų komunalinių atliekų tvarkymo priemonių įgyvendinimą. Jeigu apskaičiuojant ateinančių kalendorinių metų būtinąsias sąnaudas paaiškėja, kad iš anksto apskaičiuotos prieš tai buvusių kalendorinių metų būtinosios sąnaudos skiriasi nuo faktinių tų kalendorinių metų sąnaudų (faktinės sąnaudos didesnės arba mažesnės už apskaičiuotas iš anksto sąnaudas), skirtumas išlyginamas apskaičiuojant ateinančių metų būtinąsias sąnaudas. 
36. Atsižvelgiant į perskaičiavimų rezultatus, Vietinės rinkliavos dydžių koregavimai atliekami, jeigu ateinančių finansinių metų būtinosios sąnaudos yra 10 ir daugiau procentų didesnės už ateinančiais finansiniais metais priskaičiuotą Vietinės rinkliavos sumą pagal patvirtintus Vietinės rinkliavos dydžius.
37. Kasmet iki lapkričio 1 d. apmokestinimo parametrų dydžiai (gyventojų skaičius, nekilnojamojo turto objektų skaičius, darbuotojų skaičius, mišrių komunalinių atliekų konteineriai ir jų ištuštinimo dažnis) patikslinami ateinantiems finansiniams metams. Tikslinant apmokestinimo parametrų dydžius, naudojami praėjusių visų finansinių metų faktiniai Vietinės rinkliavos administravimo informacinėje sistemoje sukaupti duomenys bei turimi naujausi duomenys, reikalingi apmokestinimo parametrų dydžių patikslinimui. 
38.  Apskaičiuoti Vietinės rinkliavos dydžiai keičiami Nuostatų numatyta tvarka.
___



1 priedas
NEKILNOJAMOJO TURTO OBJEKTŲ KATEGORIJOS
	Eil. Nr.
	Nekilnojamojo turto objektų kategorijos
	Nekilnojamojo turto objektų* apibūdinimas

	Gyvenamosios paskirties objektai

	1.1.
	Individualūs namai
	Pastatai, naudojami gyventi vienam ar daugiau asmenų, vienai ar daugiau šeimų, įvairių socialinių grupių asmenims (individualūs namai, butai, bendrabučiai, vaikų namai, prieglaudos, globos namai, šeimos namai, vienuolynai, nakvynės namai, socialinis būstas, kiti panašios paskirties objektai).

	1.2.
	Butai daugiabučiuose namuose
	

	1.3.
	Gyvenamosios paskirties objektai įv. soc. grupėms (bendrabučiai, globos namai, vienuolynai, socialinis būstas, kiti panašios paskirties objektai)
	

	Negyvenamosios paskirties objektai

	2.
	Viešbučių paskirties  pastatai (patalpos)
	Pastatai, naudojami trumpalaikiam apgyvendinimui (viešbučiai, moteliai, svečių namai), patalpos trumpai apsistoti

	3.
	Administracinės paskirties pastatai
	Pastatai, naudojami administraciniams tikslams (bankai, paštas, valstybės ir savivaldybės įstaigos, ambasados, teismai, kiti įmonių, įstaigų ir organizacijų administraciniai pastatai arba kitos paskirties pastatų dalis, naudojama administracinei veiklai, ir kiti panašios paskirties objektai)

	4.
	Prekybos paskirties pastatai
	Pastatai, naudojami didmeninei ir mažmeninei prekybai (parduotuvės, parduotuvės – operatorinės, knygynai, vaistinės, prekybos paviljonai) ir kiti laikini statiniai (kioskai, palapinės ir kiti panašios paskirties objektai), išskyrus atviro tipo turgavietes 

	5.
	Paslaugų paskirties pastatai
	Pastatai, naudojami paslaugoms teikti (pirtys, grožio salonai, skalbyklos, taisyklos, remonto dirbtuvės, priėmimo–išdavimo punktai, autoservisai, plovyklos, krematoriumai, laidojimo namai ir kiti panašios paskirties objektai)

	6.
	Maitinimo paskirties pastatai
	Pastatai naudojami žmonėms maitinti (valgyklos, restoranai, kavinės, barai, kiti panašios paskirties objektai)

	7.
	Transporto paskirties pastatai
	Pastatai, naudojami transporto tikslams, t. y. susiję su transportavimu, gabenimu, vežimu (oro uosto, jūrų ir upių laivyno, geležinkelio ir autobusų stočių pastatai, uosto terminalai, muitinių pastatai, kiti panašios paskirties objektai)

	8.
	Gamybos, pramonės paskirties pastatai
	Pastatai, naudojami gamybai (gamyklos, dirbtuvės, produkcijos perdirbimo įmonės, kalvės, energetikos pastatai (įvairių tipų elektrinių, katilinių, naftos perdirbimo ir kiti pastatai, skirti energijos ar energijos išteklių gavybai, gamybai, perdirbimui, gamybinės laboratorijos, kūrybinės dirbtuvės ir kiti panašios paskirties objektai)

	9.
	Sandėliavimo paskirties pastatai
	Pastatai, naudojami sandėliuoti arba ką nors laikyti (saugyklos, bendro naudojimo sandėliai, specialūs sandėliai, kiti objektai, naudojami produkcijai laikyti ir saugoti)

	10.
	Kultūros paskirties pastatai
	Pastatai, naudojami kultūros tikslams (teatrai, kino teatrai, kultūros namai, klubai, bibliotekos, archyvai, muziejai, parodų centrai, planetariumai, radijo ir televizijos pastatai, kiti panašios paskirties objektai)

	11.
	Mokslo paskirties pastatai
	Pastatai, naudojami švietimo ir mokslo tikslams (institutai ir mokslinio tyrimo įstaigos, observatorijos, meteorologijos stotys, laboratorijos (išskyrus gamybines laboratorijas), bendrojo lavinimo, profesinės ir aukštosios mokyklos, vaikų darželiai, lopšeliai, kiti panašios paskirties objektai)

	12.
	Gydymo paskirties pastatai
	Pastatai, naudojami gydymo tikslams, kuriuose teikiama medicininė pagalba ir priežiūra sergantiems žmonėms (ligoninės, klinikos, poliklinikos, sanatorijos, reabilitacijos centrai, specialiųjų įstaigų sveikatos apsaugos pastatai, gydyklų pastatai, medicininės priežiūros įstaigų slaugos namai ir kiti panašios paskirties objektai) ar gyvūnams (veterinarijos gydyklos, gyvūnų globos namai ir kiti panašios paskirties objektai)

	13.
	Poilsio paskirties pastatai (patalpos)
	Pastatai, naudojami poilsiui: poilsio namai, turizmo centrai, kempingų pastatai, jaunimo nakvynės namai, kaimo turizmo pastatai, vasarnamiai,  medžioklės nameliai, ir kiti poilsio pastatai, poilsio patalpos

	14.
	Sporto paskirties pastatai
	Pastatai, naudojami sportui (sporto halės, salės, teniso kortai, baseinai, čiuožyklos, jachtklubai, šaudyklos, stadionai, maniežai, aikštynai, laikinos sporto aikštelės ir kiti panašios paskirties objektai)

	15.
	Religinės paskirties pastatai
	Pastatai, naudojami religiniams tikslams (bažnyčios, cerkvės, koplyčios, sinagogos, maldos namai, katedros, parapijų namai ir kiti religiniams tikslams naudojami pastatai)

	16.
	Specialiosios paskirties pastatai
	Pastatai, naudojami specialiesiems tikslams (kareivinių pastatai, kalėjimai, pataisos darbų kolonijos, tardymo izoliatoriai, policijos, priešgaisrinių ir gelbėjimo tarnybų pastatai, slėptuvės, pasienio kontrolės punktai ir kiti panašios paskirties objektai)

	17.
	Žemės ūkio paskirties pastatai (fermos, kitos (ūkio) paskirties pastatai ir pan.)
	Pastatai, naudojami galvijams, gyvuliams, paukščiams auginti (kiaulidės, karvidės, arklidės, veršidės, paukštidės ir kiti kitos (fermų) paskirties pastatai). Žemės ūkiui tvarkyti skirti pastatai (svirnai, angarai, garažai ir kiti kitos (ūkio) paskirties pastatai)

	18.
	Kiti pastatai
	Pastatai, naudojami kita paskirtimi (lošimų namų pastatai) ir kiti savarankiški objektai (automobilių stovėjimo aikštelės, kapinės, degalinės, viešųjų renginių vietos), kurių negalima priskirti jokiai nurodytai paskirčiai

	19.
	Kiti poilsio objektai
	Kiti poilsio objektai: kempingai, poilsiavietės, paplūdimiai, apžvalgos aikštelės, kiti turizmo objektai ir kiti panašios paskirties objektai

	20.
	Atviro tipo turgavietės
	Atviro tipo turgavietės  su prekybos vietomis ir (ar) laikinais statiniais (kioskais, palapinėmis ir pan.)

	21.
	Garažų paskirties objektai (išskyrus garažus lengviesiems automobiliams, esančius namų valdoje)
	Pastatai, naudojami transporto priemonėms laikyti ir remontuoti (automobilių garažai, atviri ar uždari požeminiai garažai, antžeminės automobilių saugyklos, elingai, geležinkelio vagonų depai, autobusų ir troleibusų garažai, orlaivių angarai, laivų ir aerostatų elingai ir kiti panašios paskirties objektai, išskyrus garažus lengviesiems automobiliams, esančius namų valdoje, po daugiabučiais gyvenamaisiais namais, ir automobilių saugyklas, esančias po daugiabučiais gyvenamaisiais namais)

	22.
	Sodų paskirties pastatai (sodų namai)
	Pastatai, naudojami arba poilsiui ir (arba) sodininkystei ir (arba) daržininkystei sodininkų bendrijos nariams priklausantys sodo sklypai su pastatais ir (ar) sodo sklypai su pastatais, nepriklausantys sodininkų bendrijos nariams, bet esantys sodo teritorijoje



*Nekilnojamojo turto objektai – pastatai ir inžineriniai statiniai su priklausiniais ir (ar) priskirtais naudoti žemės sklypais ar be jų, kitos patalpos, nepaisant jų registracijos nekilnojamojo turto registre, atskirais nekilnojamojo turto vienetais suformuotos patalpos. 


––––––––––––––––––––––––––––––––––––––––––

Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų
2 priedas

1 lentelė. KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ DYDŽIAI
	Eil. Nr.
	Nekilnojamojo turto objektų kategorijos
	Apmokestinamieji parametrai
	Vietinės rinkliavos dydžiai per mėnesį, Eur/parametrui/mėn.

	
	
	Vietinės rinkliavos pastoviosios dalies
	Vietinės rinkliavos kintamosios dalies
	Vietinės rinkliavos pastoviosios dalies
	Vietinės rinkliavos kintamosios dalies

	
	
	
	objektams, kurie naudojasi bendro naudojimo konteineriais
	objektams, kurie naudojasi individualiais konteineriais
	
	objektams, kurie naudojasi bendro naudojimo konteineriais
	objektams, kurie naudojasi individualiais konteineriais

	Gyvenamosios paskirties objektai

	1.1.
	Individualūs namai ir butai, kuriems priskirti individualūs konteineriai:
	
	
	
	
	
	

	1.1.1
	Kėdainių mieste, Vilainių k., Paobelio k., Janušavos k., Pelėdnagių k. 
	NT objektų skaičius
	–
	Konteinerių skaičius ir dydis*
	2,10
	Eur/1 obj.
	–
	4,30
8,70
40,00
	Eur/120 l kont.
Eur/240 l kont.
Eur/1100 l kont.

	1.1.2
	Būstai Kėdainių mieste, Vilainių k., Paobelio k., Janušavos k., Pelėdnagių k., kuriuose gyvena 1 gyventojas
	NT objektų skaičius
	–
	Konteinerių skaičius ir dydis*
	2,10
	Eur/1 obj.
	–
	1,30
	Eur/120 l kont.

	1.1.3
	Kitose savivaldybės gyvenvietėse
	NT objektų skaičius
	–
	Konteinerių skaičius ir dydis**
	2,10
	Eur/1 obj.
	–
	2,10
4,30
20,00
	Eur/120 l kont.
Eur/240 l kont.
Eur/1100 l kont.

	1.1.4
	Būstai kitose savivaldybės gyvenvietėse, kuriuose gyvena 1 gyventojas
	NT objektų skaičius
	–
	Konteinerių skaičius ir dydis**
	2,10
	Eur/1 obj.
	–
	0,02
	Eur/120 l kont.


	1.2.
	Butai daugiabučiuose namuose ir individualūs namai, kuriems priskirti bendro naudojimo konteineriai:
	
	
	
	
	
	
	
	

	1.2.1
	Kėdainių mieste, Vilainių k., Paobelio k., Janušavos k., Pelėdnagių k. 
	NT objektų skaičius
	Gyventojų skaičius
	–
	2,10
	Eur/1 obj.
	1,30
	Eur/1 gyvent.
	–

	1.2.2
	Kitose savivaldybės gyvenvietėse
	NT objektų skaičius
	Gyventojų skaičius
	–
	2,10
	Eur/1 obj.
	1,00
	Eur/1 gyvent.
	–

	1.2.3
	Būstai kitose savivaldybės gyvenvietėse, kuriuose gyvena 1 gyventojas
	NT objektų skaičius
	Gyventojų skaičius
	–
	2,10
	Eur/1 obj.
	0,02
	Eur/1 gyvent.
	–

	1.3.
	Gyvenamosios paskirties objektai įv. soc. grupėms 
(bendrabučiai, globos namai, vienuolynai, socialinis būstas, kiti panašios paskirties objektai)
	NT objektų skaičius
	Gyventojų skaičius
	Konteinerių skaičius ir dydis
	2,10
	Eur/1 obj.
	1,30
	Eur/1 gyvent.
	Pagal 1.1. p. nustatytus įkainius

	Negyvenamosios paskirties objektai

	2.
	Viešbučių paskirties  pastatai (patalpos)
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	5,20
	Eur/1 darb.
	7,00
	Eur/1 darb.
	
Pagal 2B lentelėje nustatytus įkainius

	3.
	Administracinės paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	4.
	Prekybos paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	5,20
	Eur/1 darb.
	7,00
	Eur/1 darb.
	

	5.
	Paslaugų paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	6.
	Maitinimo paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	5,20
	Eur/1 darb.
	7,00
	Eur/1 darb.
	

	7.
	Transporto paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	8.
	Gamybos, pramonės paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	1,30
	Eur/1 darb.
	1,75
	Eur/1 darb.
	

	9.
	Sandėliavimo paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	10.
	Kultūros paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	11.
	Mokslo paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	5,20
	Eur/1 darb.
	7,00
	Eur/1 darb.
	

	12.
	Gydymo paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	13.
	Poilsio paskirties pastatai (patalpos)
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	14.
	Sporto paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	15.
	Religinės paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	16.
	Specialiosios paskirties pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	2,60
	Eur/1 darb.
	3,50
	Eur/1 darb.
	

	17.
	Žemės ūkio paskirties pastatai (fermos, kitos (ūkio) paskirties pastatai ir pan.)
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	0,70
	Eur/1 darb.
	0,90
	Eur/1 darb.
	

	18.
	Kiti pastatai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	0,70
	Eur/1 darb.
	0,90
	Eur/1 darb.
	

	19.
	Kiti poilsio objektai
	Darbuotojų skaičius
	Darbuotojų skaičius
	Konteinerių skaičius, dydis ir ištuštinimo dažnis
	0,70
	Eur/1 darb.
	0,90
	Eur/1 darb.
	

	20.
	Atviro tipo turgavietės
	Plotas
	Plotas
	Konteinerių skaičius, dydis ir ištuštinimo dažnis
	0,12
	Eur/m2
	0,16
	Eur/m2
	

	21.
	Garažų paskirties objektai (išskyrus garažus lengviesiems automobiliams, esančius namų valdoje)
	NT objektų skaičius
	NT objektų skaičius
	0,51
	Eur/1 obj.
	0,71
	Eur/1 obj.

	22.
	Sodų paskirties pastatai (sodų namai)***
	NT objektų skaičius
	NT objektų skaičius
	0,62
	Eur/1 obj.
	0,86
	Eur/1 obj.

	23.
	Objektai, nurodyti 2-20 eilutėse, kuriuose nėra darbuotojų ir naudojantys identifikuotus individualius 
atliekų surinkimo konteinerius
	Konteinerių skaičius, dydis ir ištuštinimo dažnis
	–
	Konteinerių skaičius, dydis ir ištuštinimo dažnis
	Pagal 2A lentelėje nustatytus įkainius
	–
	Pagal 2B lentelėje nustatytus įkainius



Pastabos:
* - Mišrių komunalinių atliekų konteineriai ištuštinami kas antrą savaitę pagal nustatytą grafiką. Jeigu konteineriai aptarnaujami kitu dažnumu, Vietinės rinkliavos kintamoji dalis skaičiuojama pagal 2B lentelėje nustatytus įkainius.
** - Mišrių komunalinių atliekų konteineriai ištuštinami vieną kartą per mėnesį pagal nustatytą grafiką.
*** - Gyventojai, deklaravę savo gyvenamąją vietą sodų bendrijoje, Vietinę rinkliavą moka pagal individualių namų objektų kategorijai nustatytus Vietinės rinkliavos pastoviosios ir kintamosios dalies parametrus.

2A lentelė. KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ MĖNESIO PASTOVIOSIOS DALIES DYDŽIAI NEGYVENAMOSIOS IR KITOS PASKIRTIES NEKILNOJAMOJO TURTO OBJEKTŲ KATEGORIJOMS, KURIOS NAUDOJASI IDENTIFIKUOTAIS INDIVIDUALIAIS MIŠRIŲ KOMUNALINIŲ ATLIEKŲ KONTEINERIAIS, EUR/MĖN.

	Konteineriai
	Ištuštinimo dažnumas

	Talpa 
	kasdien
	5 k/sav.
	4 k/sav.
	3 k/sav.
	2 k/sav.
	1 k/sav.
	1 k/2 sav.
	1 k/mėn.

	120 litrų talpos
	
	
	
	
	
	3,80
	1,90
	0,86

	240 litrų talpos
	
	
	
	23,00
	15,00
	7,60
	3,80
	1,70

	770 litrų talpos
	
	
	
	
	
	24,00
	12,00
	

	1100 litrų talpos
	234,00
	170,00
	136,00
	102,00
	68,00
	34,00
	17,00
	7,90

	2000 litrų talpos
	425,00
	
	
	
	
	
	31,00
	

	5000 litrų talpos
	
	
	
	466,00
	
	
	
	








2B lentelė. KĖDAINIŲ RAJONO SAVIVALDYBĖS VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ MĖNESIO KINTAMOSIOS DALIES DYDŽIAI NEGYVENAMOSIOS IR KITOS PASKIRTIES NEKILNOJAMOJO TURTO OBJEKTŲ KATEGORIJOMS, KURIOS NAUDOJASI IDENTIFIKUOTAIS INDIVIDUALIAIS MIŠRIŲ KOMUNALINIŲ ATLIEKŲ KONTEINERIAIS, EUR/MĖN.

	Konteineriai
	Ištuštinimo dažnumas

	Talpa 
	kasdien
	5 k/sav.
	4 k/sav.
	3 k/sav.
	2 k/sav.
	1 k/sav.
	1 k/2 sav.
	1 k/mėn.

	120 litrų talpos
	
	
	
	
	
	5,40
	2,70
	1,20

	240 litrų talpos
	
	
	
	33,00
	22,00
	11,00
	5,40
	2,40

	770 litrų talpos
	
	
	
	
	
	34,00
	17,00
	

	1100 litrų talpos
	333,00
	240,00
	192,00
	144,00
	96,00
	48,00
	24,00
	11,00

	2000 litrų talpos
	606,00
	
	
	
	
	
	44,00
	

	5000 litrų talpos
	
	
	
	664,00
	
	
	
	



3 LENTELĖ. KĖDAINIŲ RAJONO SAVIVALDYBĖS KOMUNALINIŲ ATLIEKŲ SURINKIMO IR MĖNESIO DYDŽIAI LAIKINIEMS STATINIAMS (NE NUOLATINIO POBŪDŽIO VEIKLAI VYKDYTI), RENGINIŲ AR PROJEKTŲ ĮGYVENDINIMO VIETOMS, VIEŠOSIOMS ERDVĖMS, EUR/MĖN.

	Konteineriai
	
	Ištuštinimo dažnumas

	Talpa 
	kasdien
	6 k/sav.
	5 k/sav.
	4 k/sav.
	3 k/sav.
	2 k/sav.
	1 k/sav.
	1 k/2 sav.
	1 k/mėn.

	120 litrų talpos
	
	
	
	
	
	
	
	4,60
	2,10

	240 litrų talpos
	
	
	
	
	56,00
	
	
	9,00
	4,10

	1100 litrų talpos
	567,00
	492,00
	410,00
	
	246,00
	164,00
	82,00
	41,00
	19,00

	2000 litrų talpos
	1031,00
	
	
	
	450,00
	300,00
	150,00
	75,00
	

	3000 litrų talpos
	1547,00
	
	
	
	
	
	
	
	

	5000 litrų talpos
	
	
	
	
	1130,00
	
	376,00
	188,00
	











Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų

                                                                                                                                              3 priedas


(patalpų adresas, patalpų savininko (valdytojo) vardas, pavardė)


(adresas korespondencijai, telefono Nr., elektroninio pašto adresas)

Kėdainių rajono savivaldybės administracija

ASMENŲ SKAIČIAUS GYVENAMAJAME BŪSTE AR INDIVIDUALIAME GYVENAMAJAME NAME
DEKLARACIJA

2024 m.                       mėn.          d.       
Kėdainiai

Vadovaudamasis Kėdainių rajono savivaldybės tarybos 2024 m.                 d. sprendimu Nr.       patvirtintais Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:
Tvirtinu, kad man nuosavybės teise priklauso gyvenamosios paskirties nekilnojamojo turto objektas , esantis  adresu <įrašyti adresą>.
Deklaruoju, kad aukščiau nurodytame objekte faktiškai gyvena šie asmenys (patalpų savininkas įrašomas 1 eilutėje) ir pateikiu tai įrodančius dokumentus:
	Eil. Nr.
	Vardas, pavardė
	Asmens duomenys
	Papildomi duomenys

	1
	
	
	

	2
	
	
	



PRIDEDAMA:
1.......
2....... 

Leidžiu naudotis savo asmens duomenimis ir juos įtraukti į Administratoriaus tvarkomą Registrą. 

Esu informuotas, kad Administratorius turi teisę patikrinti deklaracijoje pateiktų duomenų teisingumą.

Informuojame, kad Jūsų asmens duomenų valdytojas yra Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, 57288 Kėdainiai, el. p. administracija@kedainiai.lt). Asmens duomenys tvarkomi siekiant išnagrinėti Jūsų prašymą. Asmens duomenų tvarkymo pagrindas - tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą ir pasikonsultuoti su Kėdainių rajono savivaldybės administracijos duomenų apsaugos pareigūnu el. p. duomenu.sauga@kedainiai.lt. Daugiau informacijos apie asmens duomenų apsaugą galite rasti interneto svetainės www.kedainiai.lt skyriuje „Asmens duomenų apsauga“.

Patvirtinu, jog deklaracijoje nurodytoms aplinkybėms pasikeitus nedelsdamas, ne vėliau kaip per 30 kalendorinių dienų raštu pranešiu apie pasikeitimus.



(Atliekų turėtojo vardas pavardė, parašas)



Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų

4 priedas


(patalpų adresas, patalpų savininko (valdytojo) vardas, pavardė)


(adresas korespondencijai, telefono Nr., elektroninio pašto adresas)

Kėdainių rajono savivaldybės administracijai

PRAŠYMAS
ATLEISTI NUO VIETINĖS RINKLIAVOS KINTAMOSIOS DEDAMOSIOS MOKĖJIMO

2024 m.                       mėn.          d. 
Kėdainiai      

Vadovaudamasis Kėdainių rajono savivaldybės tarybos 2024 m.                 d. sprendimu Nr.       patvirtintais Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:
Informuoju, kad man nuosavybės teise priklausančiame nekilnojamo turto objekte, esančiame  adresu <įrašyti adresą>, nekilnojamo turto registro išraše pateiktas pastato unikalus Nr. <įrašyti >, laikotarpiu nuo 2024 m. .................... mėn.....d. iki 2024 m. .................... mėn.....d. nebus gyvenama arba jame nebus vykdoma ūkinė veikla. Prašau nurodytam laikotarpiui atleisti mane nuo Vietinės rinkliavos kintamosios dedamosios mokėjimo už įvardytą nekilnojamojo turto objektą.
Pasibaigus deklaruotam laikotarpiui įsipareigoju pateikti nenaudojimą įrodančius dokumentus ir duomenis (pažymą iš AB „Energijos skirstymo operatorius“, kad nekilnojamojo turto objekte per prašomą laikotarpį nesunaudota daugiau kaip 45 kWh/3 mėn. elektros energijos, seniūnijos išduotą ir seniūno patvirtintą pažymą, kad per nurodomą laikotarpį, nekilnojamojo turto objekte nebuvo gyvenama arba jame nebuvo vykdoma ūkinė veikla arba šių dokumentų kopijas, kitą informaciją). 

Leidžiu naudotis savo asmens duomenimis ir juos įtraukti į Administratoriaus tvarkomą registrą. 

Esu informuotas kad Administratorius turi teisę patikrinti prašyme pateiktų duomenų teisingumą.

Informuojame, kad Jūsų asmens duomenų valdytojas yra Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, 57288 Kėdainiai, el. p. administracija@kedainiai.lt). Asmens duomenys tvarkomi siekiant išnagrinėti Jūsų prašymą. Asmens duomenų tvarkymo pagrindas - tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą ir pasikonsultuoti su Kėdainių rajono savivaldybės administracijos duomenų apsaugos pareigūnu el. p. duomenu.sauga@kedainiai.lt. Daugiau informacijos apie asmens duomenų apsaugą galite rasti interneto svetainės www.kedainiai.lt skyriuje „Asmens duomenų apsauga“.

Patvirtinu, kad prašyme nurodytoms aplinkybėms pasikeitus nedelsdamas, ne vėliau kaip per 30 kalendorinių dienų raštu pranešiu apie pasikeitimus.




(Atliekų turėtojo vardas pavardė, parašas)


Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatų

5 priedas

(patalpų adresas, patalpų savininko (valdytojo) vardas, pavardė)


(adresas korespondencijai, telefono Nr., elektroninio pašto adresas)

Kėdainių rajono savivaldybės administracijai

PRAŠYMAS
DĖL NEKILNOJAMOJO TURTO OBJEKTO ĮTRAUKIMO Į NETINKAMŲ NAUDOTI IR/AR NENAUDOJAMŲ NEKILNOJAMO TURTO OBJEKTŲ KATEGORIJĄ

2024 m.                       mėn.          d.    
Kėdainiai   

Vadovaudamasis Kėdainių rajono savivaldybės tarybos 2024 m.                 d. sprendimu Nr.       patvirtintais Kėdainių rajono savivaldybės vietinės rinkliavos už komunalinių atliekų surinkimą iš atliekų turėtojų ir atliekų tvarkymą nuostatais:
Tvirtinu, kad man nuosavybės teise priklausantis nekilnojamojo turto objektas, esantis  adresu <įrašyti adresą>, pagrindinė naudojimo paskirtis - <įrašyti paskirtį>, nekilnojamo turto registro išraše pateiktas pastato unikalus Nr. <įrašyti >, yra netinkamas naudoti pagal paskirtį.
Deklaruoju, kad nurodytame nekilnojamojo turto objekte jokia veikla nevykdoma, negali būti vykdoma ir nebus vykdoma, bei pateikiu tai įrodančius dokumentus:
PRIDEDAMA:
1. Priešgaisrinės apsaugos ir gelbėjimo departamento prie Vidaus reikalų ministerijos Kauno apskrities priešgaisrinės gelbėjimo tarnybos pažyma (jeigu nekilnojamojo turto objektas yra sudegęs arba yra įvykusi ir nepašalinta statinio avarija).
2. Statinio (–ių) techninės priežiūros patikrinimo aktas (jeigu nekilnojamojo turto objektas yra netinkamas naudoti/gyventi ir jo naudojimą sustabdė naudojimo priežiūrą atliekantis viešojo administravimo subjektas). 
3. <kita informacija>.

Leidžiu naudotis savo asmens duomenimis ir juos įtraukti į Administratoriaus tvarkomą registrą. 

Esu informuotas kad Administratorius turi teisę patikrinti prašyme pateiktų duomenų teisingumą.

Informuojame, kad Jūsų asmens duomenų valdytojas yra Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, 57288 Kėdainiai, el. p. administracija@kedainiai.lt). Asmens duomenys tvarkomi siekiant išnagrinėti Jūsų prašymą. Asmens duomenų tvarkymo pagrindas - tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą ir pasikonsultuoti su Kėdainių rajono savivaldybės administracijos duomenų apsaugos pareigūnu el. p. duomenu.sauga@kedainiai.lt. Daugiau informacijos apie asmens duomenų apsaugą galite rasti interneto svetainės www.kedainiai.lt skyriuje „Asmens duomenų apsauga“.

Patvirtinu, jog prašyme nurodytoms aplinkybėms pasikeitus nedelsdamas, ne vėliau kaip per 30 kalendorinių dienų raštu pranešiu apie pasikeitimus.




(Atliekų turėtojo vardas pavardė, parašas)

